CELEX: 31996R2470
Language: lv
Date: 1996-12-17 00:00:00
Title: Padomes Regula (EK) Nr. 2470/96 (1996. gada 17. decembris), kas pagarina Kopienas augu šķirņu aizsardzības noteikumu paplašināšanu attiecībā uz kartupeļiem

Avis juridique important

|

31996R2470

Official Journal L 335 , 24/12/1996 P. 0010 - 0010

PADOMES REGULA (EK) Nr. 2470/96(1996. gada 17. decembris),kas pagarina Kopienas augu šķirņu aizsardzības noteikumu paplašināšanu attiecībā uz kartupeļiemEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1994. gada 27. jūlija Regulu (EK) Nr. 2100/94 par Kopienas augu šķirņu aizsardzību[1] un jo īpaši tās 19. panta 2. punktu,ņemot vērā Komisijas priekšlikumu,tā kā ir atzīts, ka tehniskas grūtības kartupeļu audzēšanā prasa izdevumus pētījumiem, kas, salīdzinot ar vairākumu pārējo lauksaimniecības kultūru, ir ilglaicīgi; tā kā turklāt tirgus pieredze ir parādījusi, ka jauna kartupeļu šķirne atklāj savu komerciālo vērtību tikai ilgā laikā, salīdzinot ar minētajām lauksaimniecības sugām, kas arī prasa ilglaicīgus pētījumus; tā kā šo iemeslu dēļ taisnīgs attiecīgo pētījumu atlīdzinājums iespējams tikai relatīvi vēlā aizsardzības posmā, salīdzinot ar citām lauksaimniecības kultūrām;tā kā, lai radītu tādu juridisku vidi, kas palīdz panākt šādu taisnīgu atlīdzinājumu, vispiemērotākais pasākums attiecībā uz kartupeļiem ir pagarināt Kopienas augu šķirņu aizsardzības sākuma periodu par pieciem gadiem;tā kā šāds pagarinājums ir jāpiemēro visa veida spēkā esošo Kopienas augu šķirņu aizsardzību, kas piešķirta pirms šīs regulas stāšanās spēkā vai kas tiks piešķirta nākotnē, ja vien šādu tiesību īpašnieks pienācīgi neatsakās no šādām tiesībām vai Kopienas augu šķirņu birojs neizlemj tās izbeigt;tā kā pagarinājums ir jāsamazina, ja kādā dalībvalstī pirms Kopienas augu šķirņu aizsardzības piešķiršanas bijušas spēkā valsts īpašumtiesības uz augu šķirnēm attiecībā uz to pašu šķirni un tāpēc audzētājs jau varējis izmantot savas šķirnes priekšrocības; tā kā līdzīgs princips jau noteikts saskaņā ar Regulas (EK) Nr. 2100/94 116. panta pārejas noteikumiem,IR PIEŅĒMUSI ŠO REGULU.1. pants1. Kopienas augu šķirņu aizsardzības periodu, kas noteikts Regulas (EK) Nr. 2100/94 19. panta 1. punktā, attiecībā uz kartupeļu šķirnēm pagarina par papildu pieciem gadiem, neierobežojot minētās regulas 116. panta 4. punkta ceturtā ievilkuma noteikumus.2. Attiecībā uz šķirnēm, kam valsts augu šķirņu aizsardzība piešķirta pirms Kopienas augu šķirņu aizsardzības piešķiršanas un uz ko neattiecas minētās regulas 116. panta 4. punkta ceturtais ievilkums, 1. punktā minēto pagarinājumu samazina par lielāko periodu, kas izteikts gados, kad attiecībā uz šo pašu šķirni pirms Kopienas augu šķirnes aizsardzības piešķiršanas kādā dalībvalstī spēkā bijušas piešķirtas valsts īpašumtiesības uz augu šķirnēm.2. pantsŠī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.Regula uzliek saistības kopumā un ir tieši piemērojama visās dalībvalstīs.Briselē, 1996. gada 17. decembrīPadomes vārdā -priekšsēdētājsI. Yates[1] OV L 227, 1.9.1994., 1. lpp. Regulā grozījumi izdarīti ar Regulu (EK) Nr. 2506/95 (OV L 258, 28.10.1995., 3. lpp.)